5.9.2023
MT
Il-Ġurnal Uffiċjali tal-Unjoni Ewropea
C 315/7
Avviż minn qabel ta’ konċentrazzjoni (Il-Każ M.11223 – PAI PARTNERS/INFRA GROUP) Każ li jista’ jiġi kkunsidrat għal proċedura ssimplifikata (Test b'rilevanza għaż-ŻEE)
(2023/C 315/06)
1.
Fl-24 ta’ Awwissu 2023, il-Kummissjoni rċeviet avviż ta’ konċentrazzjoni proposta skont l-Artikolu 4 tar-Regolament tal-Kunsill (KE) Nru 139/2004 (1).
Dan l-avviż jikkonċerna l-impriżi li ġejjin: — PAI Partners SAS (Franza), (“PAI Partners”), — We Connect Infra NV (il-Belġju) (“Infra Group”).
PAI Partners takkwista, fis-sens tal-Artikolu 3(1)(b) tar-Regolament dwar l-Għaqdiet, il-kontroll esklużiv ta’ Infra Group kollu kemm hu.
Il-konċentrazzjoni hija mwettqa permezz ta’ xiri ta’ ishma.
2.
L-attivitajiet kummerċjali tal-impriżi kkonċernati huma dawn li ġejjin:
— PAI Partners hija ditta Ewropea ta’ ekwità privata li timmaniġġa fondi li jinvestu f’kumpaniji attivi fis-setturi li ġejjin: is-servizzi tan-negozju, l-ikel u l-konsumaturi, l-industrija ġenerali, u l-kura tas-saħħa.
PAI Partners hija wkoll il-kumpanija prinċipali ta’, fost oħrajn, — M Group Services (“MGS”), kumpanija li tipprovdi infrastruttura, data u servizzi oħra lis-setturi regolati tal-utilitajiet, tattelekomunikazzjoni u tat-trasport; — Apleona, kumpanija ta’ servizz tal-proprjetà immobbli li prinċipalment tipprovdi servizzi ta’ ġestjoni tal-faċilitajiet, b’mod partikolari l-ġestjoni tal-faċilità teknika (pereż., l-operat u l-manutenzjoni tal-bini, il-ġestjoni tal-enerġija), il-ġestjoni tal-faċilitajiet infrastrutturali (pereż. it-tindif, il-forniment tal-ikel, is-sigurtà) u l-ġestjoni tal-faċilitajiet kummerċjali (pereż. il-ġestjoni tal-proprjetà, il-kontijiet, il-ġestjoni tal-kuntratti); kif ukoll — Apave, kumpanija attiva fil-qasam tal-ġestjoni tar-riskju tekniku, ambjentali, uman u diġitali.
Bħala parti min-negozju tagħha, Apave toffri firxa sħiħa ta’ servizzi relatati mal-ittestjar, l-ispezzjoni teknika, l-ispezzjoni teknika talkostruzzjoni u ċ-ċertifikazzjoni (“servizzi TIC”).
B’mod aktar marġinali, toffri servizzi ta’ konsulenza u taħriġ professjonali relatati wkoll mal-ġestjoni tar-riskju, — Infra Group huwa fornitur ta’ xogħlijiet ta’ infrastruttura tan-network multidixxiplinari (l-elettriċità, l-ilma u d-dranaġġ, it-tisħin distrettwali tal-gass, it-telekomunikazzjoni, it-tħammil tal-art, l-industrija, u d-dawl pubbliku).
Huwa joffri firxa sħiħa ta’ servizzi mid-disinn, l-inġinerija u l-installazzjoni sal-manutenzjoni tan-networks tal-infrastruttura.
Infra Group huwa attiv fil-Belġju, fi Franza, fil-Ġermanja u fin-Netherlands. 3.
Wara eżami preliminari, il-Kummissjoni tqis li t-tranżazzjoni notifikata tista’ taqa’ fil-kamp ta’ applikazzjoni tarRegolament dwar l-Għaqdiet.
Madankollu, id-deċiżjoni finali dwar dan il-punt hija riżervata.
Skont l-Avviż tal-Kummissjoni dwar proċedura ssimplifikata għat-trattament ta’ ċerti konċentrazzjonijiet skont ir-Regolament tal-Kunsill (KE) Nru 139/2004 (2) jinħtieġ li jiġi nnutat li dan il-każ jista’ jiġi kkunsidrat għal trattament skont il-proċedura stabbilita fl-Avviż. 4.
Il-Kummissjoni tistieden lil terzi persuni interessati biex jibagħtulha l-kummenti li jista’ jkollhom dwar l-operazzjoni proposta.
Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta’ din il-pubblikazzjoni.
Jinħtieġ li r-referenza li ġejja dejjem tiġi speċifikata: M.11223 – PAI PARTNERS/INFRA GROUP (1) ĠU L 24, 29.1.2004, p. 1 (ir-“Regolament dwar l-Għaqdiet”).
(2) ĠU C 366, 14.12.2013, p. 5.